钦定古今图书集成/明伦汇编/人事典/第024卷 > 册府元龟 > 《形貌》
## 钦定古今图书集成/明伦汇编/人事典/第024卷 > 册府元龟 > 《形貌》

夫人之生也，禀形五行，肖类天地。故形为神之舍，貌
为精之华。发于至灵，彰乎遗体。乃有英姿伟量，奇骨
异表。魁岸磊落，端厚笃雅；颀长峻茂，雄毅挺特。盖繇
夫气干中立，容止外著。出乎其类，敻然不群。为殊俗之耸畏，蒙时君之清赏。有仪可象，于斯为贵。亦有器
资眇小，而识度宏达；同时异派，而形象克肖。至千苛
“刻异状，兆自襁褓。”指物象而伦拟，推善恶以斯验，布
在方策，咸足征焉。

夫人之生也。锺五行之秀肖二仪之形所禀虽同厥
貌则异乃有偶晋室之衰圮幸中原之俶扰保聚群
党僭窃位号虽邪谋凶德有乱于天常而奇姿伟状
或同于人杰斯所以资彼奸雄之气成其悖戾之咎
耳故仲尼有言曰：“以貌取人失之子羽”是知取人之
道不在乎！形貌也。明矣。